सीमा नाका
सीमा नाका या सरहदी नाका (Border checkpoint) दो प्रान्तों या राष्ट्रों की सीमा पर बने उस नाके को कहते हैं जहाँ आने-जाने वाले यात्रियों व माल की जाँच होती है। अकसर अंतरराष्ट्रीय सीमाओं पर केवल कुछ ही नाकों से गुज़रकर पार जाने की अनुमति होती है। यहाँ यात्रियों के पास्पोर्ट, वीज़ा व अन्य दस्तावेज़ों की जाँच के साथ-साथ माल पर सीमा-शुल्क भी वसूल किया जाता है। नशीले पदार्थों, शस्त्रों व अन्य वर्जित माल को भी इन सीमा नाकों पर रोककर ज़ब्त किया जाता है।